cyanic-selkie/wikianc huggingface dataset:
Umlaut
Umlautin merkitseminen
Vaikka umlaut-ilmiö on olemassa muissakin germaanisissa kielissä kuin saksassa, se ei ole kovin näkyvä eikä sitä osoiteta erityisillä merkeillä. Useissa muissa kielissä nämä kaksi pistettä ovat diakriittisiä merkkejä jotka osoittavat tavun vaihdosta, ja niitä kutsutaan nimellä treema (ranskan tréma). Tämän vuoksi ruotsin ja suomen kielten kirjain ä on nimeltään joko a-umlaut tai a-tréma ja ö vastaavasti o-umlaut tai o-tréma muissa kielissä. Niinpä englannin kielessä joskus käytettävät pisteet kirjainten päällä eivät ole osoitus umlautista, vaan treema. Nämä diakriittiset merkit ovat peräisin romaanisista kielistä, alkujaan latinasta, ja niitä käytetään osoittamaan peräkkäisten vokaalien kuuluvan lausuttaessa eri tavuun. Niinpä esimerkiksi latinankielisessä nimessä Boëthius ne osoittavat o- ja e-vokaalien ääntämisen osana eri tavuja, eikä oe-diftongina. Ranskassa treemaa käytetään samassa tarkoituksessa, ja se osoittaa ääntämyseron esimerkiksi sanojen mais /mɛ/, ’mutta’, ja maïs /ma.is/, ’maissi’, välillä kun perättäiset vokaalit lausutaan ensimmäisessä tapauksessa yhtenä äänteenä mutta toisessa erikseen. Englannin kielessä treeman merkitseminen on nykyään harvinaista, mutta sitä voidaan silti käyttää vaikkapa sanoissa naïve, ’naiivi’, ’hyväuskoinen’, ja coöperation, ’yhteistyö’, osoittamassa tavueroa.
Latinan kielessä on vain viisi vokaalia, a, e, i, o ja u (latinalaisen aakkoston y on lainaa kreikan kielestä ja ääntyy monissa kielissä i:nä tai j:nä), mikä on riittämätön määrä monien tämän aakkoston omaksuneiden kielten äänteiden merkitsemiseen. Tämän vuoksi eräissä saksan vaikutusalueella olleissa kielissä on omaksuttu sieltä treemalliset vokaalit, esimerkiksi ruotsin ja suomen kieliin ä ja ö, jotka muistuttavat äänneasultaan ainakin jossain määrin saksan vastaavia merkkejä. Toisaalta muissa kielissä näin ei ole välttämättä tehty, niinpä tanskan ja norjan kielissä käytetään merkkejä æ ja ø vastaaville äänteille.
Lähteet
אומלאוט
Minamoto no Yoshitsune
thumb|Yoshitsune ja [[Benkei katselemassa kirsikkapuun kukintaa. Yoshitoshi Tsukiokan piirros 1800-luvulta.]] Minamoto no Yoshitsune ( 1159 – 15. kesäkuuta 1189) oli Minamoto-klaanin kenraali myöhäisellä Heian- ja aikaisella Kamakura-kaudella. Yoshitsune oli Minamoto no Yoshitomon yhdeksäs poika. Yoshitsunen vanhin veli Minamoto no Yoritomo perusti Kamakura-kauden šogunaatin. Lapsena Yoshitsunea kutsuttiin Ushiwaka-maruksi.
Legendan mukaan tengu Sōjōbō opetti Ushiwaka-marulle kenjutsua, jotta tämä saattoi kostaa Taira-klaanille isänsä surman.
Yoshitsune palveli Yoritomon kenraalina Genpei-sodassa ja ansioitui useissa taisteluissa. Sodan jälkeen veljekset asettuivat eri puolille ja Yoshitsune tuki keisaria veljeään vastaan. Yoritomo voitti Koromogawan taistelun ja Yoshitsune joutui tekemään seppukun. Hänen perheensä murhattiin.
GP3 Itävallan Grand Prix 2018
GP3 Itävallan Grand Prix 2018 oli GP3-kauden 2018 kolmas osakilpailu, joka ajettiin 30. kesäkuuta.–1. heinäkuuta Red Bull Ringin moottoriradalla Itävallassa.
Oikeusvaltiokeskus
Oikeusvaltiokeskus on Helsingin yliopiston oikeustieteelliseen tiedekuntaan kuuluva vuonna 2021 perustettu keskus. Sen pyrkimyksenä on suomalaisten asiantuntijoiden verkoston avulla edistää oikeusvaltiotoimintaa kehittyvissä valtioissa. Keskuksen perustamisesta sopivat ulkoministeriö ja Helsingin yliopisto, ja keskuksen toiminta rahoitetaan aluksi ulkoministeriön kehitysyhteistyövaroista.
Keskuksen tavoitteena on yhteistyössä kohteen kanssa luoda ja vahvistaa oikeusvaltion perusteita kohdemaassa. Käytännön toimintaa ovat esimerkiksi koulutus, yhteistyön järjestäminen ja vierailut. Vaikka keskus toimii Helsingin yliopiston yhteydessä, yliopisto ei rahoita sitä, vaan ohjaa sinne alan tutkijoita. Keskus voi myös toimia opiskelijoiden harjoittelupaikkana. Keskus yrittää kahdessa vuodessa vakiinnuttaa asemansa ja hankkia toiminnalleen muutakin rahoitusta. Oikeusvaltiokeskuksen johtajana toimii Tuija Brax.
Saint Vincent ja Grenadiinit olympialaisissa
Saint Vincent ja Grenadiinit osallistui olympialaisiin ensimmäisen kerran Soulissa 1988 ja on ollut mukana kaikissa kesäolympialaisissa sen jälkeen. Talvikisoihin maa ei ole osallistunut. Saint Vincent ja Grenadiinien olympiakomitea on perustettu 1982 ja tunnustettu 1987.
Saint Vincent ja Grenadiinit ei ole saavuttanut olympialaisissa yhtään mitalia eikä pistesijaa eli sijoitusta kahdeksan parhaan joukkoon. Maan olympiajoukkueeseen on kuulunut joka kerta 2–8 urheilijaa, ja he ovat osallistuneet uintiin ja yleisurheiluun.
Suomen kansallisperhonen
thumb|Paatsamasinisiipi (koiras). Suomen kansallisperhonen on paatsamasinisiipi (Celastrina argiolus). Laji valittiin kansallisperhoseksi kaikille suomalaisille avoimessa yleisöäänestyksessä Suomen itsenäisyyden satavuotisjuhlavuonna 2017.
Äänestys kansallisperhosesta
thumb|Suomen kansallisperhonen -äänestyksessä käytetty logo. Suomen kansallisperhosesta äänestettiin 15.3.–4.6.2017. Valinta oli osa virallista Suomi 100 -ohjelmaa, mutta äänestys ei ollut virallinen kansanäänestys, eikä sen tuloksella ole minkäänlaista virallista asemaa. Äänestyksen voittaja julkistettiin tiedotustilaisuudessa eduskunnan Pikkuparlamentissa 14.6.2017.
Satavuotiaan Suomen kunniaksi järjestetty äänestys kansallisperhosesta sai suuren suosion. Suosikkiaan äänesti yhteensä 36 500 suomalaista. Kansallisperhoseksi valittu paatsamasinisiipi sai 6300 ääntä eli 17,3 prosentin äänisaaliin. Äänestys oli alusta loppuun erittäin tiukka. Toiseksi tullut neitoperhonen (17,0 % äänistä) jäi paatsamasinisiivestä sadan äänen päähän. Kolmanneksi tullut suruvaippa keräsi sekin yli 6000 ääntä (16,5 % äänistä). Kuuden äänestetyimmän perhosen joukkoon mahtuivat myös järjestyksessä sitruunaperhonen (4.), nokkosperhonen (5.) ja ritariperhonen (6.).
Äänestyksen järjestivät Vuokon Luonnonsuojelusäätiö, Suomen luonnonsuojeluliitto, Suomen Luonto -lehti, Suomen Perhostutkijain Seura ry ja Etelä-Karjalan Allergia- ja Ympäristöinstituutti. Hankkeen suojelija oli tasavallan presidentin puoliso Jenni Haukio.
Äänestyksessä olivat ehdolla 20 Suomessa yleisesti esiintyvää perhoslajia, jotka joukko järjestäjätahojen perhosharrastajia ja -tutkijoita olivat valinneet. Myös ehdokaslistan ulkopuolisia lajeja sai äänestää. Kansallisperhoseksi valittavan lajin tuli täyttää järjestäjien laatimat kriteerit, joiden tarkoitus oli että kansallisperhoseksi valitaan laji, jonka suurin osa suomalaisista voi tunnistaa ja tuntea omakseen. Kansallisperhosen kriteerit olivat, että:
Äänestäjien kuvailuja voittajasta
Paatsamasinisiipeä äänestäneet kuvailivat perhosta siniseksi kuin Suomen lippu, kesäinen taivas, tuhannet järvet ja talven siniset hetket. Voittajaa kuvattiin myös perhosmaailman Suomi-neidoksi.
Äänestäjät luonnehtivat paatsamasiisiipeä muun muassa näin: ”Pieni mutta sisukas”, ”Pröystäilemätön, vaatimattomuudessaan upea ilmestys”, ”Herkkä ja kaunis, ei pidä itsestään meteliä”, ”Yksinkertaisen linjakas, suomalaisen näköinen perhonen”, ”Kuin pieni koru Pohjolan luonnon keskellä”, ”''Pieni mutta kaunis perhonen, kuin Suomi maailman mittakaavassa. Lähempää katsottuna upea ja täynnä lumoavia yksityiskohtia.''”
Hankkeen tavoitteet
Äänestyksen tavoite oli, että mahdollisimman moni suomalainen vaikuttaisi uuden kansallisen luontotunnuksen valintaan. Järjestäjät kuvasivat toiveekseen, että kansallisperhoseksi valitaan laji, jonka suurin osa suomalaisista voi tunnistaa ja tuntea omakseen.
Hankkeen tavoite oli myös tehdä tunnetuksi Suomen perhosia ja niille tärkeitä elinympäristöjä. Lisäksi järjestäjät toivoivat, että kansallisperhosen valitseminen auttaa suomalaisia tuntemaan vastuuta ja iloa Suomen monimuotoisesta luonnosta.
Helmi Koskimies
Helmi Loviisa Koskimies, sukunimi vuoteen 1907 Forsman (18. huhtikuuta 1869 Hämeenkyrö – 1947 ) oli suomalainen Tampereen talouskoulun pitkäaikainen johtaja. Koskimies oli koulun johtajana 1897–1937.
Koskimiehen vanhemmat olivat filosofian maisteri, valtiopäivämies, maanviljelijä Johan (Juho) Rudolf Forsman (1841–1903) ja Hilma Johanna Finnberg. Hän kävi tyttökoulun 1887 ja suoritti talousopiston kurssin 1897.
Tampereen talouskoulu oli perustettu 1891. Koulussa annettiin käytännön talousopetusta aluksi kolmella eri luokalla. Alimmalla luokalla opetettiin työläiskotien naisille keittiötaitojen alkeita, toisella luokalla koulutettiin palvelijattaria ja kolmannella luokalla valmennettiin perheenemäntiä hoitamaan omia talouksiaan. Koulu toimi ensin vuokratiloissa kunnes 1905 sille valmistui oma, arkkitehti Wivi Lönnin suunnittelema koulutalo Tampereen Koulukadun varrelle. Vuodesta 1907 alkaen koulussa toimi vain perheenemäntiä valmentava luokka.
Koskimies teki opintomatkoja 1901 Skandinaviaan ja Saksaan sekä 1907 ja 1913 Ruotsiin. Hänen kaudellaan koulussa alettiin myös opettaa kotitalouteen liittyviä teoriatietoja ja opetusohjelmaan lisättiin ruuan valmistuksen, terveysopin ja kirjanpidon oheen myös kemia ja puutarhaoppi. Kouluun perustettiin 1906 oma puutarha ja muista Suomen talouskouluista poiketen koulussa opetettiin jatkossa myös puutarhanhoitoa.
Helmi Koskimies julkaisi Tampereen tyttöjen ammattikoulun johtajan Eva Somersalon kanssa vuonna 1932 keittokirjan Keittotaito – Koteja ja kouluja varten, josta on vuoteen 2000 mennessä otettu 49 painosta, tosin vuodesta 1964 alkaen sisällöltään täysin uudistettuina.
Oitti
Oitti on kylä ja taajama Hausjärvellä. Oitin postinumeroalueella (12100 Oitti) asuu 2 632 asukasta (31.12.2016). Oitti on Hausjärven kunnan hallinnollinen keskus sekä yksi Hausjärven kolmesta taajamasta Hikiän ja Ryttylän lisäksi.
Nimen alkuperä
Paikannimenä Oitti ei ole hausjärveläinen, vaan sitä esiintyy myös muuallakin Hämeessä ja sen lähialueilla. Kylän nimi näyttäisi viittaavan ojaan ja ojitukseen. Nimi on saattanut alkujaan ollut muodossa ojittu ja siitä kehittynyt sanaksi oittu ja sitten oitti. Peltojen ojitus oli 1500- ja 1600-luvuilla vielä harvinaista, mutta Oitissa tällainen pelto on kuitenkin ollut. Pellosta käytettiin nimeä Ojitupelto ja Ojainenpelto ja nimestä on vuosisatojen kuluessa hävinnyt sen loppuosa.
Kartoissa kylän nimi esiintyy muun muassa muodoissa Oijs (1539), Oioijss (1563), Oistenkylä (1869) ja Oitenkylä (1872).
Historia
Nykyinen Oitin seutu on ollut vuosisatoja sitten eräteiden risteämiskohta. Läheinen Puujoki on ollut Hausjärven asukkaille luontainen kulkuväylä Vanajaan ja Hämeenlinnaan jo myöhäiskeskiajalla. Tie- ja vesireittien kohtaan syntyi viisi taloa käsittävä kylä 1500-luvulla.
Seudun savimaasto sekä vuonna 1870 avattu Riihimäki-Pietari-rata mahdollisti tiiliteollisuuden syntymisen Oittiin. Ensimmäisen tiilitehtaan perusti 1874 rakennusmestari Kalle Kustaa Kajander. Vuonna 1903 Kajander myi tiilitehtaan nimismies Langelle, joka puolestaan myi tehtaan Mommilan kartanon entiselle omistajalle, Gösta von Schantzille. Tiilitehtaan Schantzel vuokrasi arkkitehti Oskar Forströmille, joka osti tehtaan itselleen 1913. Vuonna 1927 Forström myi tehtaan Oy Agros Ab:lle. Viimeisenä tehtaan omisti Renlund-yhtymä. Sodat vaikeuttivat tiilitehtaan kehittämistä ja tehtaan toiminta päättyi lopulta 1960. Oitissa toimi myös toinenkin tiilitehdas, jonka toiminta juontui jo 1860-luvulta. Oitissa on ollut myös saha-, kutomo- ja metalliteollisuutta.
Palvelut
Oitissa sijaitsee Hausjärven kunnanvirasto sekä kunnan pääkirjasto ja seurakuntatalo. Oitissa on Hausjärven ainoa yläkoulu sekä lukio. Lisäksi kylässä on alakoulu, jonka yhteydessä toimii esikoulu sekä päiväkoti. Kylässä on myös pieni paloasema, yksi ruokakauppa (S-market), R-kioski, jossa on asiamiesposti, Alko, baari, kaksi polttoaineasemaa, autokoulu, kaksi taksiasemaa (toinen ajoittain suljettu), kolme kahvilaa (joista yksi auki vain kesäisin), etninen ravintola, kaksi parturi-kampaamoa, terveyskeskus, hammaslääkäri, apteekki ja vakuutusyhtiö. Oitissa on myös urheiluvälinekauppa Pyörä ja Urheilu A. Koskinen. Umpistentien varrella on frisbeegolfrata.
Liikenneyhteydet ja etäisyydet
Oitti sijaitsee Hollolan ja Tammelan välisen kantatien 54 läheisyydessä. Kantatiestä lähtee myös Oitin halki kulkeva yhdystie 1471 Mäntsälään. Riihimäelle on Oitista matkaa lyhimmillään noin 18,6 kilometriä. Lahteen matkaa on 46,4 kilometriä ja Mäntsälään 27,6 kilometriä.
Tunnettuja asukkaita
Oitista oli kotoisin kiekonheiton olympiavoittaja Elmer Niklander (1920). Oitissa on hänen mukaansa nimetty urheilukenttä.
Samariumfluoridi
Ominaisuudet ja käyttö
Huoneenlämpötilassa samariumfluoridi on valkoista kiteistä ainetta. Yhdiste on polymorfista ja tavanomaisissa lämpötiloissa sen alkeiskoppi on ortorombinen. Se muuttuu romboedriseksi kuumennettaessa yli 495 °C:n lämpötilaan. Samariumfluoridi hydrolysoituu veden vaikutuksesta.
Samariumfluoridia on tutkittu käytettäväksi esimerkiksi ultravioletti- ja infrapuna-alueiden optiikan sovellutuksissa ja elektroniikassa MOSFET-sovellutuksiin.
The Best of Bruce Dickinson
The Best of Bruce Dickinson on Bruce Dickinsonin kokoelma-albumi, joka julkaistiin vuonna 2001 levymerkillä Metal-Is Records.
Bukka White
Bukka White (oik. Booker T. Washington White, s. 12. marraskuuta 1906, Houston, Mississippi – k. 26. helmikuuta 1977, Memphis, Tennessee ) oli yhdysvaltalainen delta blues -muusikko, kitaristi ja laulaja. White sai nimensä "Bukka", kun levytuottaja kuuli väärin hänen oikean nimensä. B. B. King oli Bukka Whiten serkku.
Elämä
White sai musiikkioppinsa isältään, joka opetti hänelle aluksi viulunsoittoa ja sittemmin kitaraa. Hänen sanotaan tunteneen delta blues -legenda Charley Pattonin, joka vaikutti Whiten soittotyylin syntyyn. White pelasi baseballia mustien ammattilaisliigassa Birmingham Black Cats -joukkueessa ja myös nyrkkeili.
Vuonna 1930 White tapasi huonekalukauppias Ralph Limbon, joka toimi myös Victor-levymerkin kykyjenetsijänä. White matkusti Memphisiin tekemään ensimmäiset levytyksensä. Nimellä Washington White hän äänitti 14 kappaletta country bluesia ja gospelia. Gospel-kappaleissa jäljiteltiin Blind Willie Johnsonin tyyliä: niissä oli mukana naislaulaja, joka toistona lauloi aina Whiten viimeisen lauseen.
Bukka White osoittui suosituksi mallivangiksi ja hän sai lisänimen "Barrelhouse". Folkloristit John ja Alan Lomax äänittivät Parchman Farmilla kaksi kappaletta Kongressin kirjastolle, jotka julkaistiin "Washington Barrelhouse White" -nimellä. Vankilasta vapauduttuaan vuonna 1940 hän äänitti Lester Melroselle 12 uutta kappaletta, joita nykyään pidetään Whiten levytysuran parhaina. Näihin kappaleisiin kuuluivat muun muassa delta blues -klassikot "Parchman Farm Blues", "Good Gin Blues", "Bukka's Jitterbug Swing", "Aberdeen, Mississippi Blues" ja "Fixin' to Die Blues". Toinen maailmansota keskeytti kuitenkin Whiten musiikkiuran. White jatkoi soittamista baareissa, toisinaan yhdessä Frank Stokesin kanssa.
Bob Dylan levytti debyyttialbumilleen vuonna 1961 Whiten kappaleen "Fixin' to Die Blues" aikana jolloin White oli jo unohdettu. Whiten oletettiin olevan jo kuollut. Bluesharrastajat John Fahey ja Ed Denson eivät kuitenkaan uskoneet tähän ja lähettivät vuonna 1963 kirjeen osoitteella "Bukka White (Old Blues Singer), c/o General Delivery, Aberdeen, Mississippi". Sattumalta eräs Whiten sukulainen oli töissä postitoimistossa Aberdeenissa ja välitti kirjeen Whitelle Memphisiin. Faheyn ja Densonin Takoma-merkillä julkaistiin Mississippi Blues -albumi vuonna 1964. Pian tämän jälkeen White alkoi levyttää Chris Strachwitzin Arhoolie-merkille. Hän levytti kaikkiaan kolme albumia Strachwitzille ja opetteli myös Lester Melroselle tekemänsä kappaleet uudelleen. Toisin kuin monet muut uudelleen löydetyt 1920- ja 1930-luvun bluestähdet, White oli hyväkuntoinen, hyvinpukeutuva erinomainen viihdyttäjä, joka piti huomion keskipisteenä olosta. White kiersi festivaaleja Yhdysvalloissa ja Euroopassa aina kuolemaansa saakka.
Marie Linder
Marie Linder (o.s. Musin-Puškin, alk. ; 8. joulukuuta 1840 Pietari – 5. maaliskuuta 1870 Helsinki) oli Kytäjän kartanon emäntä ja yksi ensimmäisiä suomalaisia naiskirjailijoita.
Elämäkerta
Marie alkoi harrastaa kirjoittamista jo varhain mutta tämä harrastus jäi syrjään kun hän meni naimisiin 1859 Constantin Linderin (1836–1908) kanssa. Linderit asettuivat asumaan vuonna 1862 Kytäjän kartanoon, jota hoidettiin menestyksekkäästi ja edistyksellisesti. Parille syntyi kolme lasta: Emilie 1861, Hjalmar 1862 ja Marie 1863.
Avioliiton vaikeudet ja neljännen lapsen kuolema vuonna 1865 saivat Marie Linderin palaamaan takaisin kirjoitusharrastuksensa pariin. Tämän tuloksena syntyi ensin nimimerkillä Stella Vecko-Biblioteket -lehteen kirjoitettuja novelleja ja sitten samalla nimimerkillä romaani En qvinna af vår tid (Aikamme nainen) joka julkaistiin 1867. Romaanin päähenkilö Lucy kamppailee tuon ajan yhteiskunnan naisille asettamia rajoitteita vastaan ja romaanissa kuvataan hänen suhdettaan itsevaltaiseen isäänsä, kihlattunsa Edvardiin, jota Lucy itse pitää vastenmielisenä, sekä rakastettuun Oscariin, jonka kanssa Lucylla on platoninen suhde.
Linder ei julkaissut useampia teoksia, sillä hän kuoli muutama vuosi romaanin ilmestymisen jälkeen virallisen tiedon mukaan kouristuskohtaukseen, mutta mahdollisesti kyseessä saattoi olla itsemurha.
Constantin ja Marie Linderin poika oli kamariherra Hjalmar Linder.
Osmankäämikasvit
Osmankäämikasvien lehdet ovat tasasoukkia ja pystyjä. Lehtitupet ovat selväpiirteiset toisin kuin sukulaisillaan palpakkokasveilla. Kukinto on luonteenomainen: lieriömäinen, tiheä ja tähkämäinen ja siinä on runsaasti vähäpätöisiä kukkia. Emikukkia käsittävä osa on siitä erillisen hedekukkia käsittävän osan alapuolella. Kukat ovat kehättömiä. Hedekukissa on yhteen kasvaneet heteet. Emikukkien kukkaperä on pitkäkarvainen. Hedelmä on pähkylä.
Heimon muodostaa ainoastaan osmankäämien (Typha) suku, jossa on 8–13 lajia luokitustavasta riippuen. Lajit kasvavat monissa ilmastovyöhykkeissä tropiikista viileään eri puolilla maapalloa, mutta puuttuvat Madagaskarilta, Malesiasta ja Amerikoiden lämpimistä osista.
Kitinen
thumb|260px|[[Tukinuitto|Uittomiehiä Kitisellä, kuva sotien väliseltä ajalta.]]
Kitinen on Suomen neljänneksi suurin joki ja Kemijoen 235 kilometriä pitkä sivujoki  Kittilän, Sodankylän ja Pelkosenniemen kuntien alueella Suomen Lapissa. Sen varrella on kaikkiaan seitsemän vesivoimalaitosta ja useita tekojärviä, suurimpana Porttipahdan tekojärvi yläjuoksulla. Kitisen sivujokia ovat Luiro, Sattanen ja Jeesiöjoki.
Kitisen voimalaitokset
Järjestyksessä alajuoksulta lähtien:
Teneriffanpaulio
Teneriffanpaulio (Parolinia intermedia) on ristikukkaiskasvien heimoon kuuluvan paulioiden kasvisuvun pensas. Kasvisuku on endeeminen Kanariansaarilla. Suvussa on seitsemän lajia. Kasvisuku on saanut nimensä Alberto Parolinin mukaan.
Kukat ja hedelmät
Teneriffanpaulion kukat ovat 10–20 kukan ryhmissä. Kukkien väri on punertavansininen tai valkoinen. Teneriffanpaulion kukat ovat hyönteispölytteiset. Hedelmä on litu, jossa olevat pienet siemenet sinkotuvat kauas lidun auetessa.
Alençon
Kaupungin merkittävin teollisuudenala on muoviteollisuus.
Laertes (mytologia)
Laertes oli kreikkalaisessa mytologiassa Ithakan kuningas ja Arkeisioksen ja Khalkomedusan poika. Hän oli yksi argonauteista ja osallistui myös Kalydonin metsästykseen.
Havulinna
Havulinna voi tarkoittaa seuraavia:
Laertes (mytologia)
Laertes nai Autolykoksen tyttären Antikleian, joka synnytti hänelle Odysseuksen ja Ktimenen. Hän luovutti valtaistuimen pojalleen ennen tämä lähtöä Troijan sotaan, ja oli elossa vielä tämän palatessa harharetkiltään. Odysseuksen palattua takaisin Ithakaan Pallas Athene salli Laerteen saavan voimansa takaisin, ja tämä osallistui poikansa rinnalla Penelopen kilpakosijoiden surmaamiseen.
Toisen version mukaan Odysseus ei olisikaan ollut Laerteen poika vaan Sisyfoksen, joka olisi vietellyt Antikleian.
Sininen moskeija (Jerevan)
Sininen moskeija on moskeija Armenian pääkaupunki Jerevanissa. Moskeijan rakennutti Jerevanin kaani 1760-luvulla. Moskeija muutettiin Neuvostoliiton kaudella museoksi, mutta Armenian itsenäistyttyä sitä ovat käyttäneet etenkin iranilaiset diplomaatit.
Historia
thumb|vasen|Näkymä moskeijalle. Sinisen moskeijan rakennutti Jerevanin kaani Husain Ali Khan. Sen rakennustyöt valmistuivat moskeijan mihrabissa olevien kaiverrusten mukaan vuonna 1767 tai 1768. Se tunnettiin turkkilaisella nimellä Gök Jami ja persiaksi Masjid-u Jum'a tai Jami-i Shahr. Gök viittaa taivaansiniseen väriin. Sininen moskeija oli perjantaimoskeija. Venäläiset valtasivat Jerevanin vuonna 1827. Moskeija on nykyisin ainoa Jerevanin persialaiskautinen rakennus.
Neuvostoliiton kaudella Sinisestä moskeijasta tehtiin Jerevanin kaupunginmuseo. Armenian itsenäistyttyä moskeijaa entisöitiin Iranin tuella 1990-luvun puolivälillä. Rakennustyöt saatiin päätökseen vuonna 1999. Moskeijaa ovat myöhemmin käyttäneet lähinnä Jerevanin Iranin lähetystön työntekijät. Armeniassa moskeijaan viitataankin usein "persialaisena" moskeijana. Käytännössä sen käyttäjät olivat kuitenkin aikanaan turkkilaisia azereja, vaikka nimitystä "azeri" ei vielä moskeijaa rakennettaessa käytetty.
Maailman ilmatieteen järjestö
Maailman ilmatieteen järjestö WMO on YK:n alainen meteorologian alan kansainvälinen järjestö. Se perustettiin vuonna 1950 jatkamaan vuonna 1873 perustetun Kansainvälisen ilmatieteen järjestön työtä. WMO:ssa on 184 jäsenmaata. Sen päämaja on Genevessä Sveitsissä. Pääsihteerinä on vuoden 2016 alusta lähtien toiminut Petteri Taalas.
WMO koordinoi ja standardisoi muun muassa säähavaintojen tekoa ja meteorologian alan koulutusta. Se organisoi ympäristön tilaa tarkkailevia ja suojelevia hankkeita seuraavien ohjelmien kautta:
Ilmastonmuutosta arvioiva kansainvälinen IPCC on WMO:n ja YK:n ympäristöjärjestö UNEPin yhdessä vuonna 1988 perustama elin.
WMO:lla on 185 jäsenvaltiota ja kuusi territoriota. Uusin jäsen on vuonna 2012 liittynyt Etelä-Sudan. Jäsenet muodostavat kuusi alueellista ryhmää alueellisten asioiden hoitamista varten.
Laertes
Laertes voi viitata seuraaviin asioihin:
Raingame
Kappaleet
Kappaleiden tekijät ovat esittävän yhtyeen laulaja Roger Chapman ja kitaristi Charlie Whitney.
Tauno Hannikainen
Tauno Heikki Hannikainen (26. helmikuuta 1896 Jyväskylä – 12. lokakuuta 1968 Helsinki) oli suomalainen kapellimestari. Hannikainen opiskeli sellonsoittoa Bror Perfeltin ja Ossian Fohströmin ohjauksessa vuosina 1914-1916 ja 1917-1918 ja Pablo Casalsin johdolla Pariisissa vuonna 1921 ja orkesterinjohtoa Pariisissa, Wienissä ja Berliinissä vuosina 1924–1930.
Hän toimi Chicagon sinfoniaorkesterin apulaiskapellimestarina vuosina 1947–1950. American Conservatory of Music nimitti Hannikaisen kunniatohtoriksi vuonna 1950. Suomeen palattuaan hän toimi Helsingin kaupunginorkesterin ylikapellimestarina vuosina 1951–1963. Tauno Hannikainen oli säveltäjä P. J. Hannikaisen poika. Hänen veljensä Ilmari, Arvo ja Väinö Hannikainen olivat myös merkittäviä konserttimuusikoita ja säveltäjiä. 1910-luvulla Hallikainen perusti veljiensä Ilmarin ja Arvon kanssa yhtyeen Hallikainen Trio.
Hannikainen palasi Suomeen, kun Chicagon orkesterin johtoon nousi Rafael Kubelík, mikä oli Hannikaiselle suuri pettymys, kun hän ei odotustensa vastaisesti saanut itse paikkaa. Hän katsoi olevansa Kubelíkia arvostetumpi kapellimestari ja merkittävien konserttien kritiikin perusteella olikin, mutta hän johti paljon populaarikonsertteja ollessaan "adjacent conductor". Hän ei halunnut jäädä Kubelíkin alaiseksi, mutta jos valituksi olisi tullut joku hänen mielestään merkittävämpi, kuten Arturo Toscanini, Wilhelm Furtwängler tai Bruno Walter, hän olisi jäänyt.
Hannikainen on haudattu Hietaniemen hautausmaan Taiteilijainmäelle.
Arkistonauhat
Kansalliskirjastoon on digitoitu Hannikaisen 621 nauhaa käsittävä kelanauhakokoelma, jossa on nauhoituksia hänen omista konserteistaan ja kollegoiden konserteista sekä perhekeskusteluja. Nauhoituksista monet ovat NEB-radioyhtiön lähetyksistä tehtyjä nauhoituksia ajalta, jolloin Hannikainen asui Yhdysvalloissa. Nauhoissa on eniten hänen omista esityksistään tehtyjä taltiointeja, muun muassa Chicagon kaudelta 1940-luvulta. Hannikaisen kuoleman jälkeen nauhat oli lahjoitettu Jyväskylän konservatoriolle, jolla ei kuitenkaan ollut varaa arkistoida niitä. Kapellimestari Tuomas Hannikainen löysi ne vuonna 2000 konservatorion rehtorin autotallista.
Downtown Flyers
Downtown Flyers on Streetwalkers-yhtyeen Englannissa tehty esikoisalbumi vuodelta 1975. Levy on yhtyeen itsensä tuottama ja se on ilmestynyt Phonogram-yhtiön Vertigo-levymerkillä.
Albumin on äänittänyt Denis Weinreich Scorpio Sound -studiolla. Kappaleet 1, 2, 3, 5 ja 9 on miksannut uudelleen Ray Hendriksen.
Levykannen valokuvista on vastannut Campus ja suunnittelusta ja kuvasta Michael Farrell. Levykannen on valmistanut Howards Printers (Slough) Ltd., Englanti. LP-levyssä on avautuvat kannet ja sisäpuolelle on painettu kappaleiden sanat ja seitsemän yhtyekuvaa. Etukannen kuva jatkuu takapuolella. Vinyylilevyn sijoitus paikalleen tapahtuu keskitaitteen kautta eikä sivusta kuten tavallista.
Kiitoksissa on mainittu Michael Alfandary yhtiöstä Mole Valley Management, Harvey Baker ja Spot (alias the Invisible Man).
Streetwalkers-yhtyeen seuraava albumi oli nimeltään Red Card.
Kappaleet
Kappaleet ovat Streetwalkers-yhtyeen jäsenten Roger Chapman ja Charlie Whitney tekemiä, ellei suluissa ole toisin mainittu.
LP-levyn etiketissä avauskappaleen nimi on muodossa "Downtown Fliers".
Single
Albumilta on julkaistu single Raingame / "Miller" (Vertigo 6059 130).
Kokoonpano
Streetwalkers:
sekä:
Bob Tench on levyllä mukana A&M Records Ltd:n suosiollisella luvalla. Hän on aikaisemmin tehnyt yhteistyötä Jeff Beckin kanssa kuten myös vieraileva muusikko Max Middleton.
Roger Chapman ja Charlie Whitney ovat vaikuttaneet aikaisemmin Family-yhtyeessä ja olleet mukana albumilla nimeltä Streetwalkers, jolla ei kuitenkaan ole muuta tekemistä tässä tarkastellun yhtyeen kanssa. Myös Poli Palmer oli mukana Familyssä.
Pekka Hartonen
Pekka Olavi Hartonen (s. 30. syyskuuta 1947 Heinola) on suomalainen laulaja ja säveltäjä, joka on vaikuttanut Solistiyhtye Suomessa ja Korsuorkesterissa. Hänen instrumenttejaan ovat olleet bassokitara ja laulu, mutta myös huilu ja kitara.
Hartonen soitti 1960-luvulta alkaen Heinolan seudulla ensin Markku Johanssonin sekstetissä ja sitten pitkään lahtelaisen Pekka Nurmikallion orkesterissa. 1970-luvun taitteessa hän opiskeli Jyväskylän yliopiston musiikkitieteen laitoksella. Samoihin aikoihin perustetusta Tiikeri-triosta paisui viisimiehinen, savukesponsorin mukaan nimetty Prince. Muutettuaan pääkaupunkiseudulle Hartonen työskenteli vuosia Rolf Bergströmin Pyhimykset -yhtyeessä. Vuonna 1978 hän muodosti yhdessä Randy Korlinin ja Lassi Marttilan kanssa Luxus-yhtyeen, joka säesti muun muassa Armia ja Dannyä duon ensimmäisellä keikalla. 1970-luvun lopun diskomusiikin sijasta muusikot huomasivat sekä yleisöä että itseään kiinnostavan enemmän vanha tanssimusiikki, ja syntyi Solistiyhtye Suomi, jossa Hartonen oli mukana vuodet 1980–1993 kunnes sairastui. Vuonna 1995 hän meni mukaan Korsuorkesteriin, ja vuonna 1999 Audiovoxin Ilkka Vainio sai Solistiyhtye Suomen palaamaan lavoille kvartettina, jonka ensilevy Elämän tsa tsa tsa ilmestyi vuonna 2000.
Pekka Hartonen jatkoi vuonna 2012 keikkailua seitsemän vuoden tauon jälkeen Pekka Hartonen & Sawotta -nimisen yhtyeen kanssa. Hän on julkaissut orkesterin kanssa kaksi uutta kappaletta, ”Hiiltyvä iltarusko” sekä ”Ikihippien laulu”. Sawotta-orkesterissa soittivat myös Harri Savenius (harmonikka, piano ja laulu), Jukkis Rissanen (kitara ja laulu), Petri Parkko (rummut) ja Jouni Honkanen (basso ja laulu). Pekka Hartonen & Sawotta ilmoitti jäävänsä tauolle heinäkuussa 2013. Heidän viimeinen esiintymisensä oli 27.8.2013 Keminmaassa.
Pekka Hartonen & Sawotta esiintyi uudelleen alkuperäiskokoonpanossa 2015 heinäkuun 18. päivä Vesannolla Asin lavalla. Sen jälkeen Hartonen on esiintynyt harvakseltaan sekä Sawotan että Korsuorkesterin kanssa.
Hartonen on kirjoittanut kappaleita omien yhtyeidensä lisäksi muun muassa Kirkalle, Veikko Laville, Matti Eskolle, Jaakko Tepolle ja Tarja Ylitalolle. Teoston tietokannassa Hartosen sävellyksiä on noin 300.
Vuonna 1993 Hartonen teki AXR-levymerkille sooloalbumin Joutomies. Vuonna 2001 Hartonen sai Kullervo Linnan Säätiön palkinnon.
Samfundet De Nio
Samfundet De Nio on ruotsalainen yhdeksänjäseninen kirjallinen akatemia, joka perustettiin 14. helmikuuta 1913 Tukholmassa Lotten von Kraemerin testamentin perusteella. Seuran tarkoitus on edistää kaunokirjallisuutta, rauhaa ja naiskysymyksiä. Seuran yhdeksän jäsentä valitaan eliniäksi, mutta he voivat erota, toisin kuin Ruotsin akatemian jäsenet. Tuoleista neljä on naisille, neljä miehille. Seuraa johtaa puheenjohtaja, joka on vuodesta 2019 ollut Anna Williams. Puheenjohtajaksi, tuolille numero yksi, valitaan joka toinen kerta nainen, joka toinen kerta mies.
Seuran julkaisut ja palkinnot
Seura jakaa kirjallisuuspalkintoja: Lähde
Writers Guild of America
Writers Guild of America voi viitata ainakin seuraaviin:
Cartel de Santa
Cartel de Santa on meksikolainen rap-yhtye, joka on perustettu vuonna 1996.
Salomonsaaret olympialaisissa
Salomonsaaret osallistui olympialaisiin ensimmäisen kerran Los Angelesissa 1984 ja on ollut mukana kaikissa kesäolympialaisissa sen jälkeen. Talvikisoihin maa ei ole osallistunut. Salomonsaarten olympiakomitea on perustettu 1983 ja tunnustettu samana vuonna.
Salomonsaaret ei ole saavuttanut olympialaisissa yhtään mitalia eikä pistesijaa eli sijoitusta kahdeksan parhaan joukkoon. Maan olympiajoukkueeseen on kuulunut 1–4 urheilijaa, ja he ovat osallistuneet jousiammuntaan, judoon, nyrkkeilyyn, painonnostoon ja yleisurheiluun.
Iuliopolis
Iuliopolis ( tai Iouliopolis) tai Juliopolis (lat.) oli seuraavien antiikin aikaisten kaupunkien toinen nimi roomalaisella kaudella:
Fotosfääri
Fotosfääri on Auringon näkyvä pinta. Koska tähdet ovat laajoja kaasupalloja, niillä ei ole kiinteää pintaa. Tietyssä syvyydessä kaasu kuitenkin lakkaa olemasta läpinäkyvä. Aurinko muuttuu vähitellen läpinäkymättömäksi noin 400 kilometrin paksuisessa fotosfäärissä, jonka lämpötila on noin 5 800 kelviniä. Fotosfäärissä on valtavia rakeita, granuloita, joiden kohdalla kuumaa kaasua nousee ylös kuljettaen lämpöä ulospäin. Näkyvimpiä piirteitä ovat auringonpilkut. Fotosfäärin yläpuolella ovat kromosfääri ja korona.
Jalkapallon Suomen Cup 2015
Jalkapallon Suomen Cup 2015 on jalkapallon Suomen Cupin 61. järjestämiskerta. Cupiin ilmoittautui 132 joukkuetta. Mukana olivat Veikkausliigan kaikki 12 joukkuetta ja Ykkösen kaikki kymmenen joukkuetta sekä 22 Kakkosen joukkuetta ja yhteensä 88 piirisarjojen (Kolmosen ja sitä alempien sarjatasojen) joukkuetta. Cupin voitti IFK Mariehamn, joka voitti loppuottelussa FC Interin 2–1.
Joukkueet ja kierrokset
Respect Suomen Cupiin 2015 (kilpailun virallinen nimi) saivat osallistua Palloliiton jäsenseurojen aikuisten miesjoukkueet, jotka osallistuvat liiton tai piirien viralliseen kilpailutoimintaan, ei kuitenkaan JKKI-joukkueet. Kilpailuun ilmoittautui kaikkiaan 132 joukkuetta (12 Veikkausliigasta, 10 Ykkösestä, 22 Kakkosesta ja 88 Kolmosesta ja sitä alemmista sarjoista). Kierrosten tiedot (tasauskierroksen nimi vaihtui 1. kierrokseksi) ja myös ottelupareihin tehtiin matkan varrella muutoksia alkukierroksia arvoskellessa. Lähteessä esitetään 1. ja 2. kierrosten arvonnan tapahtuneen 22.12., uusittu ohjelma tuotiin julkisuuteen 29.12. Sarjatasojen suhteen myös kolmosen yläpuolisia seuroja osallistui jo toiselle kierrokselle, ainakin FC Viikingit (Kakkonen), joka voitti toisella kierroksella Gnistanin kakkosjoukkueen.
Tulokset
Tässä artikkelissa tulokset ja viittaukset tehdään kilpailun virallisella sivustolla esitettyihin tietoihin, ja havaittuihin virheellisyyksiin on yritetty etsiä korjauksia luotettavimmista lähteistä.
Jos 2015 kilpailussa on voimassa 2014 voimassa olleet erillismääräykset, niin 1. ja 2. kierroksella peliaika on 2 x 40 min, ja jos tuon jälkeen ottelu on tasan, suoritetaan välittömästi rangaistuspotkukilpailu. 3. kierrokselta alkaen peliaika on 2 x 45 minuuttia. Jos ottelu päättyy tasan, pelataan 2 x 15 minuutin jatko-ottelu. Jos toinen joukkueista tekee enemmän maaleja jatko-ottelussa, on se voittaja. Jos jatko-ottelukin päättyy tasan, suoritetaan rangaistuspotkukilpailu.
Kun ottelut ovat päättyneet rangaistuspotkukilpailuun, ottelutuloksissa on rp-merkintä. Kilpailun järjestäjä (SPL) ilmoittaa tuloksen tällöin a) joko jääkiekossa vakiintuneella tavalla voittomaalituloksena (rp-kilpailun voittajalle lisätään yksi maali varsinaisessa ottelussa tehtyihin maaleihin), b) rp-kilpailussa tehdyt maalit lasketaan yhteen varsinaisessa ottelussa tehtyihin maaleihin, tai c) jalkapallossa yleisesti vakiintunella tavalla, jossa ensin rp-kilpailun tulos esitetään sellaisenaan ja sen jälkeen varsinaisen ottelun tulos, esim. joukkue A - Joukkue B 5-3 rp., 0-0 ja.(0-0). Tässä esitettävät tulokset ovat lähtöisin kilpailun viralliselta sivustolta, ja vain jos on olemassa luotettava tieto siitä, mitä tuloksessa on esitetty, se on esitetty em. c)-tavalla.
1. kierros
1. kierrokselta aloitti 16 Kolmosessa tai sitä alemmilla sarjatasoilla pelaavaa joukkuetta (kahdella eri nimellä esiintyvät HJK/Kannelmäki ja HJK/Kantsu sekä Ogeli ja Gnistan/Ogeli oletetaan olevan sama joukkue, jälkimmäiset nimet ovat käytössä Helsingin piirin Nelosessa ). Kierroksen otteluparit arvottiin 22. joulukuuta 2014. Ottelut pelattiin 11.1. - 1.2.2015. Tulokset kilpailun viralliselta sivulta.
2. kierros
2. kierrokselle osallistuivat edellisen kierroksen 8 voittajaa sekä 72 muuta Kolmosessa tai sitä alemmilla sarjatasoilla pelaavaa joukkuetta. Kierroksen otteluparit arvottiin 22. joulukuuta 2014. Ottelut pelattiin 18.1. - 27.2.2015. Tulokset kilpailun viralliselta sivulta, tulokset päivitetty 7.2. pelatut ottelut mukaan lukien.
3. kierros
3. kierrokselle osallistuvat edellisen kierroksen voittajat, ja lisäksi mukaan tulevat Ykkösen ja Kakkosen joukkueet. Kierroksen otteluparit arvottiin 6.2.
5. kierros
5. kierrokselle osallistui yhteensä 24 joukkuetta, edellisen kierroksen voittajien (20) lisäksi ne Veikkausliigan joukkueet, jotka putosivat Liigacupista 2015 puolivälierissä. Nämä olivat Inter, FC Lahti, SJK ja VPS.
6. kierros
6. kierrokselle osallistuu yhteensä 16 joukkuetta, edellisen kierroksen voittajien (12) lisäksi ne Veikkausliigan joukkueet, jotka selviytyivät Liigacupissa 2015 välieriin. Nämä olivat HJK, HIFK, Ilves ja RoPS.
Vauvaikä
thumb|Vastasyntynyt vauva punnituksessa. thumb| Konttaamista opettelemassa.
Vauvaikä on ihmisen ensimmäinen ikäkausi ja elinvuosi, jolloin hän kasvaa ja kehittyy enemmän kuin myöhemmässä elämässään koskaan samassa ajassa. Tässä vaiheessa lapsi on täysin muiden avun varassa.
Sosiaalinen kehitys
Ihminen on aktiivinen ja sosiaalinen syntymästään alkaen. Ennen puheen kehittymistä vauvaikäinen ilmaisee itseään ja esittää tarpeensa ja tunteensa ensin itkemällä ja muuten ääntelemällä, huitomalla ja potkimalla, ja myöhemmin myös muiden eleiden avulla, kuten hymyilemällä ja osoittamalla. Itkeminen on vauvan tapa viestiä siitä ettei hänellä ole kaikki hyvin.
Jo kuukauden ikäinen vauva tarkkailee ympäristöään ja vanhempiaan ja voi matkia ilmeitä. Vauva aistii vanhemman tunnetilat ja reagoi niihin. Vuorovaikutustaidot kehittyvät vain vastavuoroisessa suhteessa, tämän vuoksi vanhemman tulee vastata hymyllä ja puheella vauvan hymyilyyn ja ääntelyyn ja reagoida iloisesti vauvan iloiseen oloon ja lohduttaen pahaan oloon.
Vuorovaikutustaidot kehittyvät seuraavasti :
Motorinen kehitys
Lapsen motorinen kehitys on hyvin yksilöllistä ja siihen vaikuttaa olosuhteiden ja perimän lisäksi muun muassa lapsen temperamentti.
Aluksi lapsi ei osaa liikkua itse. Ensiksi hän opettelee kohottamaan päätään ja raajojaan, sitten kääntymään, myöhemmin ryömimään ja konttaamaan sekä nousemaan istuma- ja seisoma-asentoon sekä lopulta kävelemään.
Karkeamotoriikan kehitys
Karkeamotoriikka kehittyy seuraavasti :
Hienomotoriikan kehitys
Hienomotoriikan kehitys alkaa jo kohdussa, kun sikiö alkaa liikuttamaan yläraajojaan. Näin hienomotoriikan kehitys jatkuu syntymän jälkeen :
Syöminen
Syöminen etenee pelkästä äidinmaidosta tai äidinmaidonkorvikkeesta soseisiin ja myöhemmin kiinteämpiin ruokiin.
Imeväisen erityisvalmiste on elintarvike, jota käytetään silloin, kun imeväinen ei voi juoda äidinmaitoa tai äidinmaidonkorviketta sairauden tai muun vastaavan syyn takia.
Imetys
Suomessa täysimetystä suositellaan 4-6 kuukauden ikään asti. Vähäistä imetystä suositellaan jatkettavan 12 kuukauden ikäiseksi. WHO suosittelee imetystä jatkettavan kaksivuotiaaksi asti, mutta suurin osa vauvoista vieroittuu luonnollisen rytminsä mukaisesti jo ennen tätä.
Maria do Carmo Silveira
Maria do Carmo Trovoada Pires de Carvalho Silveira (s. 14. helmikuuta 1961) toimi São Tomé ja Príncipen 13. pääministerinä 8. kesäkuuta 2005 – 21. huhtikuuta 2006. Tammikuussa 2017 do Carmo aloitti Portugalinkielisten maiden yhteisön pääsihteerin tehtävässä mosambikilaisen Murade Isaac Murargyn seuraajana. Hän oli virassa 2019 asti.
Vauvaikä
Imetys
Vauvalla on tiheän imun kausia, joiden aikana hän imee maitoa useammin, ja tällä tavoin maidon tuotanto lisääntyy.
Kun vauva saa hampaita, hän saattaa purra nänniä imetyksen aikana. Se voi olla kivuliasta, mutta on ohimenevä vaihe. Vauvan kasvoille voi puhaltaa tai esimerkiksi kiljahtaa, jotta vauva lopettaisi puremisen sekä sanoittaa tilanne ja vaihtaa imemään toiselle rinnalle. Tätä kannattaa toistaa, kunnes lapsi oppii olemaan purematta.
Kiinteä ruoka
Kiinteiden ruokien maistelu suositellaan aloitettavaksi 4–6 kuukauden ikäisenä. Vauvaikää seuraa leikki-ikä.
Henry Russell
Henry Russell -nimisiä henkilöitä ovat:
Writers Guild of America -palkinto
Writers Guild of America Award on vuosittain jaettava palkinto, joka on annettu hyvistä suorituksista elokuva-, televisiosarja- ja radiokäsikirjoituksille vuodesta 1949 lähtien. Vuonna 2004 palkintoseremonia televisioitiin ensimmäisen kerran. Seremonia pidetään New Yorkissa ja Los Angelesissa ja palkinnot jakavat kaksi ammattiliittoa: Writers Guild of America, East ja Writers Guild of America, West.
Luhangan kirkonkylä
Luhangan kirkonkylä on Luhangan kunnan hallinnollinen keskuskylä Keski-Suomessa, Päijänteen itärannan lahden, Tammiselän rannalla. Kirkonkylältä on maanteitse maakuntakeskus, yliopistokaupunki Jyväskylään noin 61 kilometriä, noin tunnin ajomatka.
Tilastokeskuksen vuoden 2019 lopun väestötietojen mukaan koko Luhangan kunnan väkiluku 690. Kunnan haja-asutusalueilla heistä asui 681 ihmistä ja tuntematon asuinpaikka oli yhdeksällä ihmisellä. Koska kaikki luhankalaiset asuivat haja-asutusalueilla, ei Luhangan kirkonkyläkään ole taajama (vähintään 200 asukkaan taajaan asuvia ihmisten asuinalue), vaan alle 200 asukaan kylä. Kuntana Luhanka on kuitenkin ollut muuttovoittoinen 2010-luvulla.
Kylästä toimii kyläkauppa, huoltoasema, sekatavarakauppa, kaksi ravintolaa ja hostelli sekä Luhangan terveysasema ja Luhangan pääkirjasto. Kylässä on myös Luhangan kirkko, kappeliseurakunta ja hautausmaa.
Kirkonkylällä ei ole peruskoulua, sillä kunnan ainoa alakoulu, nykyinen Luhangan koulu toimii 12 kilometrin päässä Tammijärvellä.
Reunatummeneminen
thumb|250px| Reunatummeneminen (engl. limb darkening) on tähden, esimerkiksi Auringon kiekon reunan tummenemista. Reunatummenemisen syynä on se, että tähden valo tulee kauempaa keskuksesta, jossa lämpötila on matalampi. Tämä johtuu siitä, että lähellä reunaa säteily lähtee hyvin vinossa kulmassa.
Aed Carabao
Aed Carabao (, s. 9. marraskuuta 1954, Suphanburi, Thaimaa) on thaimaalainen laulaja ja näyttelijä. Hän kuuluu Carabao-rockyhtyeeseen.
The Mummy
The Mummy voi tarkoittaa joitakin seuraavista:
__DISAMBIG__
Julius Honka
Julius Honka (s. 3. joulukuuta 1995 Jyväskylä) on suomalainen jääkiekkopuolustaja, joka pelaa National League-joukkue SC Bernissä. Hän on pelannut aiemmin urallaan yheensä 87 NHL-ottelua Dallas Starsissa tehopistein 2+11=13. Seura varasi Hongan ensimmäisellä kierroksella numerolla 14. NHL:n varaustilaisuudessa 2014. Hän laukoo oikealta.
Seuraura
Honka on Diskoksen kasvatti. Hän siirtyi C-juniori-ikäisenä JYPiin. Kauden 2012–2013 Honka vietti seuran A-nuorissa, minkä jälkeen WHL-joukkue Swift Current Broncos varasi hänet 34. pelaajana CHL:n varaustilaisuudessa 2013. Honka siirtyi joukkueeseen kaudeksi 2013–2014. Hän aloitti kautensa vahvisti tehden ensimmäisissä 15 pelaamassaan ottelussa 17 tehopistettä. Honka oli lopulta Broncosin tehokkain puolustaja tehoilla 16+40=56. Hänet valittiin kauden päätteeksi WHL:n itäisen konferenssin toiseen tähdistökentälliseen. Honka pelasi kauden aikana myös CHL Top Prospects Gamessa. "Hänellä on eniten taitoa joukkueessamme."
- Broncosin päävalmentaja Mark Lamb kuvailee Hongan lahjakkuutta alkukaudella 2013–2014.
Dallas Stars varasi Hongan ensimmäisellä kierroksella 14. pelaajana NHL:n varaustilaisuudessa 2014. Hän oli varaustilaisuuden ensimmäisenä varattu suomalaispelaaja. Honka nousi myös Olli Määtän (22. varaus vuonna 2012) ohi kaikkien aikojen pienimmällä numerolla varatuksi jyväskyläläiskiekkoilijaksi. Jo varauskesänsä heinäkuussa hän teki kolmivuotisen tulokassopimuksen Starsin kanssa. Toisin kuin alle 20-vuotiaat CHL-pelaajat useimmiten, Honka päätettiin lähettää syksyn 2014 harjoitusleirin jälkeen farmijoukkue Texas Starsiin AHL:ään. Hänestä tuli seuran kaikkien aikojen nuorin pelaaja. Hongan tulokaskausi AHL:ssä toi 68 runkosarjaottelussa tehot 8+23=31 sekä kolmessa playoff-ottelussa tehot 1+1=2.
Myös kauden 2015–2016 Honka pelasi kokonaan farmissa. Hän oli Texas Starsin tehokkain puolustaja tehoilla 11+33=44, joilla Honka sijoittui AHL:n puolustajien pistepörssissä kuudenneksi. Dinamo Minsk varasi hänet 102. pelaajana KHL:n varaustilaisuudessa 2016. Kaudella 2016–2017 Honka debytoi Dallas Starsin NHL-joukkueessa, jossa hän pelasi 16 runkosarjaottelua tehopistein 1+4=5. Honka nousi joukkueen kokoonpanoon Johnny Oduyan loukkaantumisen myötä ja teki NHL-debyyttinsä 21. marraskuuta 2016 Minnesota Wildia vastaan. Hän sai ottelussa jääaikaa 21.01 minuuttia ja keräsi myös syöttöpisteen Brett Ritchien tekemään maaliin. Honka valittiin ottelun kolmostähdeksi. NHL-uransa avausmaalin hän teki 4. huhtikuuta 2017 vieraissa Arizona Coyotesia vastaan. Hongan osuma ratkaisi Starsille 2–3-voiton. Hänet valittiin ottelun ykköstähdeksi. Suurimman osan kaudestaan Honka pelasi kuitenkin Texas Starsissa, jonka tehokkain puolustaja hän oli tehoilla 7+24=31.
Syksyn 2017 harjoitusleirin päätteeksi Honka otti paikan Starsin NHL-vahvuudesta. Hän aloitti kauden 2017–2018 kuitenkin katsomossa, jonne Honka sai komennuksen useamman kerran heikosti sujuneen alkukautensa aikana. Hän jäi kuudessa pelaamassaan ottelussa ilman tehopisteitä ja keräsi teholukeman –4, kunnes lokakuun lopulla Honka lähetettiin Texas Starsin AHL-joukkueeseen. Hän pelasi syyskaudella kaikkiaan kymmenen AHL-ottelua, mutta otti kauden mittaan kuitenkin paikan Starsin NHL-kokoonpanosta, jossa pelasi kauden aikana 42 runkosarjaottelua tehopistein 1+3=4.
Kauden 2018–2019 Honka pelasi kokonaan Starsin NHL-joukkueen vahvuudessa, mutta hän vietti suurimman osan kaudestaan kuitenkin katsomossa ja sai tililleen vain 29 runkosarjaottelua tehden neljä syöttöpistettä. Honka pelasi kauden viimeisen ottelunsa jo 15. tammikuuta 2019. Hänestä liikkui myös huhuja, joiden mukaan Honka ei ole ollut valmentajien suosiossa tai saanut pelata oikeanlaisessa valmennuksessa. Muuan The Athletic -lehden toimittaja Sean Shapiro kertoi helmikuussa 2019, että Hongan kaikki kolme NHL-valmentajaa (Lindy Ruff, Ken Hitchcock ja Jim Montgomery) eivät ole kyenneet luottamaan häneen. Shapiro kertoi myös, että hänelle on kerrottu myös WHL:ssä ja AHL:ssä olleen valmentajia, jotka eivät pitäneet Hongan pelaamisesta. Heinäkuussa 2019 Winnipeg Sun -lehden toimittaja Scott Billeckin mukaan hänen NHL-valmentajansa eivät olleet puolestaan osanneet peluuttaa Honkaa oikein.
Kesällä 2019 Dallas Stars etsi Hongalle uutta seuraa, mutta oltuaan ilman sopimusta vielä lokakuussa, hän palasi ottelukohtaisella sopimuksella kasvattajaseuraansa JYPiin. Sopimus sisältää option ulkomaille siirtymisestä. Joukkueessa pelaa myös Hongan pikkuveli Anttoni. Jäätyään ilman NHL-sopimusta joulukuun vaihteessa, hän teki pari päivää myöhemmin JYPin kanssa loppukauden 2019–2020 kattavan jatkosopimuksen. Hongalla oli kuitenkin haasteita sopeutua JYPin pelitapaan ja hänellä oli ongelmia myös itseluottamuksensa kanssa. Hongan ensimmäinen SM-liigakausi toi lopulta 46 runkosarjaottelussa tehot 4+11=15.
Honka teki 30. lokakuuta 2020 Dallas Starsin kanssa vapaana agenttina vuoden mittaisen ja kaksisuuntaisen sopimuksen. Kolme päivää myöhemmin seura lainasi hänet toistaiseksi voimassa olevalla sopimuksella SM-liigajoukkue Pelicansiin. Honka pelasi siellä yhdeksän ottelua tehopistein 3+4=7, kunnes joulukuussa Stars kutsui hänet organisaatioonsa. Tammikuussa 2021 seura asetti Hongan siirtolistalle. Koska mikään toinen seura ei napannut häntä vuorokauden kuluessa, Stars lähetti Hongan NHL-joukkueen varamiesten "taksiryhmään". Helmikuussa hänet lähetettiin Texas Starsin AHL-joukkueeseen. Honka pelasi siellä 17 ottelua, kunnes toukokuussa hän palasi Suomeen henkilökohtaisen perheasian vuoksi.
Kaudeksi 2021–2022 Honka siirtyi kaksivuotisella sopimuksella Ruotsin SHL-liigan Luleå HF:ään. Hän voitti kymmenellä osumallaan koko liigan puolustajien maalipörssin. Honka voitti kauden päätteeksi SHL-hopeaa.
Kaudeksi 2023–2024 Honka siirtyi kaksivuotisella sopimuksella National League-joukkue SC Berniin.
Maajoukkueura
Honka edusti Suomea MM-kilpailuissa vuosina 2017 ja 2018. Vuoden 2017 turnauksessa valmennus valitsi hänet joukkueensa turnauksen yhdeksi kolmesta parhaasta pelaajasta. Honka teki A-maajoukkuedebyyttinsä aiemmin samana keväänä Euro Hockey Challengessa 19. huhtikuuta 2017 Košicessa Slovakiaa vastaan. Hänet merkittiin heti Suomen ykköspuolustajapariin Atte Ohtamaan viereen. Honka keräsi ottelussa myös yhden syöttöpisteen Olli Palolan tekemään ylivoimamaaliin. Hänen ensimmäinen A-maajoukkuemaalinsa syntyi MM-kilpailuissa alkulohkon ottelussa 13. toukokuuta 2017 Ranskan Pariisissa Norjaa vastaan. Honka valittiin ottelun päätteeksi Suomen ottelun parhaaksi pelaajaksi. Yhteensä hän on pelannut 35 A-maaottelua tehopistein 2+6=8.
Honka pelasi myös alle 20-vuotiaiden MM-kilpailuissa vuosina 2014 ja 2015, joista ensimmäinen turnaus päättyi maailmanmestaruuteen. Jälkimmäisessä turnauksessa Honka toimi Suomen varakapteenina ja hänet palkittiin joukkueensa yhtenä kolmesta parhaasta pelaajasta. Honka valittiin myös Saksaa vastaan pelatun alkulohkon ottelun päätteeksi Suomen ottelun parhaaksi pelaajaksi.